оценка в началото на периода (OV), оценка в края на периода (CV), продукция (PR), продажби (SA), потребление в домакинството на стопанството и възнаграждения в натура (FC) и използване за целите на стопанството (FU).
 В таблица I има шест колони, като за всяка култура трябва да се посочат общата площ (TA), напояваната площ (IR), площта, използвана за енергийни култури (EN), площта, използвана за производството на ГМО култури (GM), количеството на продукцията и продажбите (Q) и стойността (V). По-долу се посочва кои колони трябва да се попълнят за всяка група от информация:
 А Площ
 За тази група информации трябва да се въведат данни за площта (TA), напояваната площ (IR), площта, използвана за енергийни култури (EN), площта, използвана за производството на ГМО култури (GM). Площта следва да се посочва в арове (100 ара = 1 хектар), освен ако площта се използва за отглеждане на гъби — тогава тя се обозначава в квадратни метри.
 OV Оценка в началото на периода
 За тази група информации трябва да се въведат данни за оценката в началото на периода (OV), стойността (V) на продуктите на склад (в хранилище) в началото на отчетната година. Стойността на продуктите следва да се изчисли въз основа на цени франко земеделското стопанство в деня на оценката.
 CV Оценка в края на периода
 За тази група информации трябва да се въведат данни за оценката в края на периода (CV), стойността (V) на продуктите на склад (в хранилище) в края на отчетната година. Стойността на продуктите следва да се изчисли въз основа на цени франко земеделското стопанство в деня на оценката.
 PR Продукция
 За тази група информации трябва да се въведат данни за продукцията (PR) — количествата култури (Q), произведени през отчетната година (с изключение на всички загуби на полето и в земеделското стопанство). Тези количества се посочват за основните продукти на стопанството (без страничните продукти).
 Тези количества следва да се посочват в квинтали (100 kg), с изключение на виното и свързаните с него продукти, които се изразяват в хектолитри. В случаите, в които условията на продажбата не позволяват определянето на действителната продукция в квинтали (вж. продажба на култури на зелено и на култури по договор), следва да се въведе код 2 (липсващи данни) за културите по договор, а в останалите случаи — код 3.
 SA Общи продажби
 За групата информации, отнасящи се до общите продажби (SA), се въвеждат данни за количеството на продажбите (Q) и стойността на продажбите (V) на продукти, намиращи се на склад в началото на отчетната година или произведени през годината. Когато разходите за маркетинг (ако има такива) са известни, те не се приспадат от общата сума на продажбите, а се записват в таблица Н „Вложени ресурси“.
 FC Потребление в домакинството на стопанството и възнаграждения в натура
 За групата информации, отнасящи се до потреблението в домакинството на стопанството и възнагражденията в натура (FC), се въвеждат данни за стойността (V) на продуктите, консумирани от домакинството на стопанина и/или използвани за плащане в натура за стоки и услуги (включително възнаграждение в натура). Тези продукти се оценяват на база цени франко земеделското стопанство.
 FU